21. 4. 87 De Europæiske Fællesskabers Tidende Nr. C 105/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets forordning om en forberedelsesfase til et fællesskabsprogram 
for elektronisk overførsel af handelsdata via kommunikationsnet (TEDIS) (') 
(87/C 105/01) 
Rådet for de Europæiske Fællesskaber besluttede den 15. december 1986 under henvisning til EØF-
traktatens artikel 198 at anmode om Det Økonomiske og Sociale Udvalgs udtalelse om 
ovennævnte forslag. 
Det forberedende arbejde henvistes til Udvalgets sektion for industri, handel, håndværk og 
tjenesteydelser, som udpegede Herbert Nierhaus til ordfører. Sektionen vedtog sin udtalelse den 4. 
februar 1987. 
Det Økonomiske og Sociale Udvalg vedtog på sin 244. plenarforsamling, mødet den 26. februar 
1987, uden stemmer imod og med 6 stemmer hverken for eller imod, følgende udtalelse: 
1. Indledning 
1.1. Udviklingen af elektronisk dataoverførsel til er­
hvervsformål ved hjælp af kommunikationsnet er et vigtigt 
led i en omfattende teknologisk strategi for EF. Den består i 
sidste instans i at muliggøre gnidningsløs udveksling af tale, 
skrift og billede i digitalform på både det erhvervsmæssige 
og private område via et ensartet, EF-omspændende net. 
1.2. For at dette kan lade sig gøre skal databearbejd-
ningsanlæggene hos afsender, modtager og netoperatør 
være tilpasset hinanden teknisk set, således at problemløs 
dataoverførsel ved hjælp af harmoniserede koder bliver 
mulig. 
1.3. Denne politiks generelle målsætning er let at 
beskrive, men dens konkretisering udgør en gevaldig 
politisk, økonomisk og teknologisk udfordring med 
betydelige sociale konsekvenser, som er så komplekse, at 
det i øjeblikket er umuligt at vurdere dem. Alene det 
teknologiske aspekt dækker over både problemer omkring 
(!) EFT nr. C 2 af 6. 1.1987, s. 5. transmissionsteknikkens udvikling og forenkling (f.eks. 
kabel, satellit) og styrings- og tilslutningsteknik (f.eks. 
grænsefladeproblematik, styringssoftware) samt ikke 
mindst problemer med hensyn til terminaler. 
1.4. Der findes jo allerede en lang række EF-projekter, 
hvor man med stærkt varierende finansielle midler har givet 
sig i kast med flere delområder af denne komplekse 
målsætning. Med hensyn til den tilstræbte EF-omspænden­
de integration af nationale regler på basis af internationale 
normer (hvor sådanne findes) befinder EF trods en 
opmuntrende begyndelse (f.eks. aftale om en ensartet 
ISDN-standard) sig stadig kun i første fase. 
1.5. TEDIS skal derfor i den forberedende fase ses i 
tilknytning til de programmer til udvikling af telematik, 
som Det Økonomiske og Sociale Udvalg har bakket op om i 
sine udtalelser i de seneste år. 
2. Generelle Bemærkninger 
ØSU principtilslutter sig også det foreliggende forordnings­
forslag om en forberedende fase til et EF-program, men er 
Nr. C 105/2 De Europæiske Fællesskabers Tidende 21. 4. 87 
ikke sikker på, at det relativt begrænsede budget, i 
betragtning af de mangfoldige planlagte aktioner og 
undersøgelser, muliggør en optimal koncentration af 
indsatsen henimod praktisk betonede resultater. Tilstræk­
kelig klarhed herover vil først foreligge, når man råder over 
nærmere oplysninger om pilotprojektfasens hovedpunkter 
og budget. ØSU understreger imidlertid i særlig grad det 
nødvendige i, at de nationale teleadministrationer i endnu 
højere grad viser sig parate til at medvirke intensivt til 
udviklingen af EF-omspændende tjenesteydelser. 
3. Særlige bemærkninger 
3.1. Da problemerne omkring transmissionsteknik, 
styrings- og tilslutningsteknik samt til dels terminaler skal 
ses i sammenhæng med etablering af et EF-omspændende 
ISDN og derfor indgår i EF's relevante programmer (f.eks. 
RACE), rejser ØSU det spørgsmål, om det foreliggende 
program, som er stærkt begrænset både i tid og med hensyn 
til budget, ikke i endnu højere grad bør tackle de 
problemer, som har relation til ydelsernes tekniske, 
økonomiske, juridiske og sociale aspekter. Det drejer sig i 
denne forbindelse om udveksling af data, tekster og 
dokumenter mellem administrationer, virksomheder og 
private brugere på basis af ensartede normer samt 
fastsættelse af de fornødne avancerede protokoller (niveau 
5-7 efter ISO-arkitekturmodellen). 
3.2. De mest lovende resultater og mest veludviklede 
områder i teknisk henseende, bl.a. med hensyn til 
fastlæggelse af avancerede protokoller, er blevet opnået 
med pakketilslutningstjenester i flere medlemsstater samt 
på europæisk plan inden for rammerne af Euronet Diane. 
Ved videreudviklingen henimod tjenester, som skal stå til 
rådighed i hele EF, bør man i første række satse på denne 
transmissionsteknologi, som gør det muligt at foretage 
dataoverførsel til en gunstig pris. 
3.3. ØSU anser koordinering af de enkelte medlemssta­
ters indsats for meget vigtig. Desuden bør relevante 
aktioner i de enkelte EF-programmer omhyggeligt koordi­
neres indbyrdes med hensyn til tjenesternes anvendelse. 
3.4. ØSU anser bevidstgørelse af de potentielle brugere 
for meget vigtig, så der kan tilvejebringes den accept, som 
skal danne grundlag for indførelse af elektronisk dataover­
førsel på bredere plan. ØSU rejser imidlertid spørgsmålet, 
om denne opgave, i betragtning af TEDIS meget snævre budgetramme, ikke bør varetages af nationale regeringer 
og netoperatørerne. Dette bør imidlertid ske på basis af en 
samordnet strategi af hensyn til EF-omspændende tilkob­
ling af nettene. 
3.5. ØSU går ud fra, at fabrikanterne af udstyr og 
software allerede i vid udstrækning er bevidstgjorte med 
hensyn til de muligheder, som udvikling af elektroniske 
dataoverførselssystemer indebærer, og at problemerne med 
den praktiske gennemførelse heller ikke er ukendte. Endnu 
vigtigere for de europæiske fabrikanter er derimod 
tilvejebringelsen af gunstigere tekniske og politiske 
rammevilkår, så det på mellemlang og lang sigt bliver 
muligt at fremstille større mængder til gunstige priser. Her 
er der imidlertid tale om en omfattende opgave, som går ud 
over TEDIS'rammer, men som udtrykkeligt er indeholdt i 
andre mere omfattende programmer (f.eks. ESPRIT, 
RACE). 
3.6. Et meget centralt problem i forbindelse med 
udbygning og udnyttelse af EF-omspændende tjenester 
ligger i de mange europæiske sprog og dermed det 
nødvendige i at finde frem til tekniske løsningsmuligheder 
for elektronisk dataoverførsel. Denne problematik udgør et 
afgørende konkurrencemæssigt handicap for EF i forholdet 
til tilsvarende økonomiske blokke som USA og Japan. ØSU 
udtrykker derfor særlig tilfredshed med, at man også vil 
undersøge mulighederne for i den forberedende fase at 
anvende programmer til automatiske oversættelser. Det 
rejser imidlertid det spørgsmål, om flersprogethed ikke bør 
spille en større rolle allerede i den forberedende fase. I så 
fald bliver det imidlertid nødvendigt at afsætte langt mere 
end de oprindeligt foreslåede 50 000 ECU. Under alle 
omstændigheder forventer ØSU, at der vil blive arbejdet 
videre og lagt mere vægt på dette aspekt i pilotfasen. 
3.7. ØSU finder det nødvendigt, at man holder STAR-
programmet udenfor og ser nøje på de særlige problemer, 
som knytter sig til de ugunstigt stillede regioner, allerede i 
TEDIS' forberedende fase. 
3.8. ØSU mener, at omtalen af små og mellemstore 
virksomheder i artikel 3, stk. 13, og i artikel 5 udtrykkeligt 
bør omfatte »håndværksvirksomhed« i de lande, hvor der 
findes en præcis juridisk definition herpå. 
3.9. ØSU deler uforbeholdent Kommissionens opfattel­
se, som går ud på, at snævert samarbejde med den del af 
erhvervslivet, som fremstiller udstyr, samt erhvervsgrenene 
eller tjenesterne på brugerområdet udgør en vigtig 
forudsætning for at kunne nå TEDIS 'strategiske mål. Som 
følge af de direkte og indirekte konsekvenser for arbejds­
markedet og for arbejdspladserne inden for handel, 
21. 4. 87 De Europæiske Fællesskabers Tidende Nr. C 105/3 
industri og administration foreslår ØSU, at man også 
inddrager arbejdsmarkedsparterne i denne dialog på et så 
tidligt tidspunkt som muligt. 3.10. ØSU går ud fra, at det vil få forelagt den planlagte 
interimsrapport efter den forberedende fase og inden 
indledningen af pilotprojektfasen. 
Bruxelles, den 26. februar 1987. 
Alfons MARGOT 
Formand for 
Det Økonomiske og Sociale Udvalg 
BILAG 
Forkastede ændringsforslag 
Følgende ændringsforslag til sektionens udtalelse, som var indgivet i overensstemmelse med forretnings­
ordenen, blev forkastet under debatten. 
Efter punkt 1.5 tilføjes et punkt 1.6 der lyder således: 
»1.6. ØSU ønsker specielt at gøre Kommissionen opmærksom på den klart protektionistiske praksis, der 
udøves af visse landes tele-administrationer ved valget af telematik-materiel.« 
Begrundelse 
Dersom der skal oprettes et reelt indre marked, må sådanne nationale protektionistiske barrierer nedbrydes. 
Resultatet af afstemmingen 
40 stemte for, 48 stemte imod, 16 stemte hverken for eller imod. 
Mellem punkt 3.1 og punkt 3.2, der bliver punkt 3.3, indføjes et nyt punkt 3.2 med følgende ordlyd: 
»3.2. ØSU understreger nødvendigheden af en øget disponibilitet hos de nationale postadministrationer 
med henblik på at opnå et intensivt samarbejde om udvikling af tjenesteydelser på EF-plan og en 
indskrænkning af deres monopol bortset fra det absolut nødvendige«. 
Begrundelse 
Monopolet kan eventuelt være begrundet, når det drejer sig om noget absolut nødvendigt såsom kabellægning. 
Så længe de forskellige medlemsstater opretholder en monopolistisk politik, vil det være praktisk taget umuligt 
at nå det påtænkte mål. I øjeblikket betaler brugerne for meget for et kunstigt overvurderet materiel og 
utilstrækkelig service. 
Resultatet af afstemningen 
43 stemte for, 48 stemte imod, 13 stemte hverken for eller imod.